Majmand
<s>Majmand () je selo u istoimenom ruralnom distriktu, u blizini grada Šahr-e Babaka u iranskoj Kermanskoj pokrajini.</s><s>Prema popisu iz 2006. god., Majmand je brojao 673 stanovnika u 181 obitelji.</s>

<s>Majmand je veoma staro naselje za koje se vjeruje kako je bilo jedno od prvih ljudskih naselja na Iranskoj visoravni prije oko 12.000 godina.</s><s>Većina stanovnika obitava u 350 rukama iskopanih kuća u stijenama, od kojih su neke naseljene preko 3000 godina.</s><s>Petroglifi, stari oko 10.000 godina, su pronađeni u i oko sela, te naslage lončarije stare skoro 6000 godina, što svjedoči o dugoj historiji ovog naseljenog mjesta.</s><s>Zbog toga je kulturni krajolik Majmand upisan na UNESCO-v popis mjesta svjetske baštine u Aziji 2015. godine.</s>

<s>Životni uvjeti u Majmandu su teški zbog aridne klime i visokih temperatura ljeti i veoma hladnih zima.</s><s>Lokalni jezik sadrži mnoge riječi iz drevnog srednjeperzijskog jezika.</s>

<s>Historija 
Postoji nekoliko teorija o nastanku ovih građevina u Majmandu.</s><s>Prema prvoj nastalu su kao naselja arijskih plemena oko 800.-700. pne.</s><s>Vjeruje se kako su izvorno imale vjersku namjenu.</s><s>Naime, sljedbenici Mitre su vjerovali kako je Sunce nepobjedivo i stoga su smatrali planine svetima.</s><s>Prema drugoj treoriji, selo datira u 2. ili 3. vijek tokom arsakidskog perioda kada su različita plemena migrirala preko Kermana u raznim smjerovima.</s><s>Ova plemena su ovdje pronašla odgovarajuće mjesto za život i izgradila su skloništa koja su s vremenom prerasla u današnje domove.</s><s>Ovu teoriju potvrđuje pronalazak palače u blizini sela, u kojoj je otkriveno i 150 kosturnica iz sasanidskog perioda.</s>

<s>Izvori</s>

<s>Povezano 
 Bam</s>

<s>Literatura</s>

<s>Siamak Hashemi, The Magnificence of Civilization in Depths of Ground (A Review of Underground Structures in Iran – Past to Present), Shadrang Printing and Publishing Co., Teheran, 2013.</s>

<s>Naselja u Iranu
Kermanska pokrajina
Svjetska baština u Iranu</s>

